Beni Mellal
Store norske leksikon,Geografi,Verdens geografi,Afrika,Marokkos geografi
Beni Mellal er en by i det sentrale Marokko, ved foten av Atlasfjellene (Mellom-Atlas). Byen har 447 330 innbyggere (2017).
Beni Mellal er markedssenter for jordbruksdistriktene på Beni Amir-sletta, hvor det dyrkes appelsiner, oliven, fiken og annen frukt. Det er veiforbindelse med Fès, Marrakech og Casablanca. Ved byen er det en flyplass som har ruter til og fra Casablanca.28 kilometer sør for byen ligger en kunstig innsjø og dammen Bin el Ouidane, som ble bygd i perioden 1948-1953. Dette er den største dammen i Marokko. Her er det et vannkraftverk. Det er også bygd et irrigasjonsanlegg, som sørger for vanning av et jordbruksareal på 69 500 hektar. Les mer i Store norske leksikon Marokkos geografi Økonomi og næringsliv i Marokko